
Ներածություն


Եղեգնաձոր համայնքի 2027-2029թթ. միջնաժամկետ ծախսերի ծրագիրը (այսուհետ՝ ՄԺԾԾ) հանդիսանում է Եղեգնաձոր համայնքի միջնաժամկետ կտրվածքով գլխավոր ֆինանսական փաստաթուղթը:
ՄԺԾԾ-ով ներկայացվում է Եղեգնաձոր համայնքի կանխատեսվող առաջիկա  3 տարիների եկամուտները, դեֆիցիտի ֆինանսավորման աղբյուրները, ծախսային ուղղությունները ըստ ոլորտների, որոնք կնպաստեն Եղեգնաձոր համայնքի կայուն և համաչափ զարգացմանը, ինչպես նաև կընձեռնեն համայնքին առավել արդյունավետ գեներացնել եկամուտները, մասնավորապես միջնաժամկետ կտրվածքով կմշակվեն մեխանիզմներ դրանք ավելացնելու ուղղությամբ, որն իր հերթին կավելացնի համայնքի զարգացմանը միտված ծախսերը:
ՄԺԾԾ-ն կնպաստի ավելի լայն և հեռանկարային ծախսերի քաղաքականության մշակմանը, որի շնորհիվ համայնքի զարգացման հեռանկարը կստանա բյուջետային ձևաչափ և որն ըստ էության հասանելի կդարձնի բոլորին՝ այդ թվում համայնքի բնակիչներին, ուսումնասիրելու միջնաժամկետ կտրվածքով համայնքի կողմից նախատեսվող ծախսերի բաշխումն ըստ ոլորտների՝ թվային ցուցանիշներով: Ընդ որում սույն ֆինանսական փաստաթղթով առավել կընդգծվեն բյուջետային ծրագրերի շարունակականության ապահովման ֆինանսական մեխանիզմները:
[bookmark: _Toc128488676]Եղեգնաձոր համայնքի 2027-2029թթ. միջնաժամկետ ծախսերի ծրագիրը նախագծվել է առաջնորդվելով «Հայաստանի Հանրապետության բյուջետային համակարգի մասին» օրենքով, Հողային Օրենսգրքում հարկային եկամուտների դրույքաչափերի փոփոխություններից, առկա տնտեսական պայմաններից՝ գործող գներից, գնաճից և գնիջեցումներից ինչպես նաև համայնքի 2027-2029 թվականների միջնաժամկետ ծրագրերի նախագծերը կազմելու մեթոդական ցուցումներով:

Զարգացման հիմնական ուղղությունները և սկզբունքները

Եղեգնաձոր համայնքի 2027-2029թթ. համար ՄԺԾԾ ծրագրերի իրականացումը նպատակաուղղվելու է համաչափ և կայուն զարգացման սկզբունքի վրա, որի նպատակային իրագործման համար առաջնահերթ են համարվելու՝
1. Կառավարման արդյունավետության բարձրացումը, համայնքապետարանի գործունեության թափանցիկությունը և բնակչությանը լիարժեք հաշվետու լինելը:
2. Շրջակա միջավայրի և պատմամշակութային ժառանգության պաշտպանությունը:
3. Մարդու իրավունքների պաշտպանության գերակա սկզբունքներով որոշումների կայացումը:
4. Բնակչությանը մասնակից դարձնելով հանրային նշանակություն ունեցող և բնակչությանը հուզող որոշումների կայացմանը՝ հարցումների, քննարկումների և քվեարկությունների միջոցով:
5. Իրավահավասար ու ներդաշնակ համակեցության մշակույթի ձևավորումը:
6. Առողջ, անվտանգ  և հարմարավետ ապրելու և գործելու  միջավայրի ստեղծումը:

7. Երիտասարդական և սպորտային ծրագրերի միջոցով բնակիչների շրջանում առողջ ապրելակերպի գաղափարի խթանումը:
8. Զբոսաշրջության ենթակառուցվածնքերի զարգացման խթանումը և Եղեգնաձոր համայնքի զբոսաշրջային միջավայրի բարելավումը:
9. Նախադպրոցական հաստատությունների մատչելիության և ներառականության հնարավորությունների ապահովումը:
10. Նախադպրոցական և արտադպրոցական կազմակերպությունների հիմնանորոգումը:
11. Եղեգնաձոր համայնքում կրթական համակարգի որակի բարելավմանն ուղղված միջոցառումների իրականացումը:
12. Մշակույթի ոլորտի ենթակառուցվածքների զարգացում:
13. Տարբեր միջազգային ծրագրերին և միություններին մասնակցության ապահովումը:
14. Եղեգնաձոր համայնքի ճանապարհների ճանապարհաշինարարական լայնածավալ ծրագրերի շարունակականության ապահովումը:
15. Փողոցային լուսավորության համակարգի արդիականացումը, էներգախնայող համակարգերի ներդրումը, համակարգի անվտանգության և հուսալիության աստիճանի բարձրացումը:
16. Շենքերի և բակային տարածքների բարեկարգումն ու բնակչության անվտանգ տեղաշարժի ապահովումը:
17. Բնակելի ֆոնդի վերանորոգումն և պահպանումը, հարթ և թեք տանիքների, ջրամատակարարման և ջրահեռացման ներքին ցանցի:
18. Կապիտալ ներդրումներ կատարել ճանապարհային տնտեսության բնագավառներում, ավելացնել փողոցային լուսավորությունը, առկա լուսավորության համակարգը փոխարինելով  էներգախնայող լուսատուներով։
19. Հանգստի գոտիների ստեղծումը, միջազգային չափանիշներին համապատասխան կանաչապատման աշխատանքների իրականացումը:
20. Գործարարության և ներդրումների համար բարենպաստ միջավայրի ապահովումը, համայնքի և գործարար միջավայրի միջև փոխշահավետ համագործակցության խթանումը:
21. Նախակրթական, կրթական, մշակութային և սպորտային օբյեկտների հիմնանորոգման աշխատանքների շարունակականության ապահովումը:
22. Երեխաների իրավունքների պաշտպանությունն ու անչափահասների հետ տարվող աշխատանքների բարելավումը:
23. Բնակիչների սոցիալական պաշտպանվածության ապահովումն ու այդ նպատակով հաշմանդամություն ունեցող անձանց, ծնողազուրկ երեխաների, բազմազավակ և անապահով ընտանիքների կենսական ապահովմանն ուղղված սոցիալական ծրագրերի արդյունավետ իրականացումը:

Եղեգնաձոր համայնքի 2027-2029թթ. կանխատեսվող եկամուտները

	Եղեգնաձոր համայնքի 2027-2029թթ. Եկամուտները կանխատեսվել են համապատասխանաբար՝ 2027 թվական՝ 1 143 627.4; 2028 թվական՝ 1 251 696.4; և 2029 թվական՝ 1 354 343.0 հազ. դրամ: Եկամուտների կազմում աճ է նախատեսվում գրեթե բոլոր բյուջետային բաժիններում և խմբերում, բացառությամբ պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցները (քաղաքացիական կացության ակտերի գրանցման մասին օրենքի 17-րդ հոդված): Եղեգնաձոր համայնքի սեփական եկամուտների դինամիկան, հիմնականում պայմանավորված է ՀՀ Հարկային օրենսգրքի 233-րդ հոդվածի 7-րդ  մասով սահմանված դրույթների կիրառմամբ, որի արդյունքում միջնաժամկետ կտրվածքով  սեփական եկամուտների կազմում հիմնանական աճը նախատեսվում է անշարժ գույքի հարկի մասով եկամտատեսակից:


Եկամուտների վերծանումը ըստ առանձին տեսակների

Եղեգնաձոր համայնքի 2027-2029թթ. եկամուտների կազմում՝ սեփական եկամուտների ցուցանիշը համապատասխանաբար կազմում է 2027թ.-320 614,1; 2028թ.-346 321,8 և 2029թ.-349 446,2. հազ. դրամ:
[bookmark: _GoBack]2027-2029թթ. ՄԺԺԾ-ով սեփական եկամուտների կազմում էապես աճող եկամտատեսակներն են՝
· Գույքահարկ  անշարժ  գույքի  մասով համապատասխանաբար՝  59 710,7; 62 210 և 63 828,4 հազ. դրամ
· Գույքահարկ փոխադրամիջոցների մասով  համապատասխանաբար ՝ 133 913,4; 137 150,8 և 139 893,8 հազ. դրամ
· Տեղական տուրքեր համապատասխանաբար ՝ 10910,0; 11680,0; 12 655; 
· Գույքի վարձակալությունից եկամուտներ համապատասխանաբար ՝ 22 450; 37 400 և 38 200 հազ. դրամ
· Վարչական գանձումներ համապատասխանաբար՝ 81 480; 85 321 և 83 849 հազ. դրամ, որից՝ աղբահանության վճարներ համապատասխանաբար՝ 29 950; 30 980 և 31 200 հազ. դրամ 
· Այլ եկամուտներ համապատասխանաբար՝ 12 150; 12 560; 11 020
· Պետության կողմից տրամադրվող ֆինանսական համահարթեցման սկզբունքով տրվող դոտացիան, նախնական կանխատեսմամբ նախատեսվում է միջինը 10% աճ:


Եղեգնաձոր համայնքի 2027-2029թթ. կանխատեսվող ծախսերը

Եղեգնաձոր համայնքի 2027-2029թթ. Վարչական մասի ծախսերը կանխատեսվում են համապատասխանաբար՝ 1 143 627,4; 1 251 696,4 և 1 354 343 հազ. դրամ և միտված են համայնքի համաչափ և կայուն զարգացմանը: Ծախսերի քաղաքականության և նպատակներին հասնելու սկզբնաղբյուրն է հանդիսանում Եղեգնաձորի համայնքապետարանի պահպանման ծախսերի համատեքստում ստանալ այնպիսի մարդկային ռեսուրս, որը ի վիճակի կլինի համապատասխան ծառայությունները մատուցել՝ լուծելով համայնքի առջև դրված կայուն զարգացման պահանջը: Ծախսային մասը նախագծվել է հետևելով բյուջետային հաշվեկշռվածության սկզբունքին՝ ապահովելով բյուջեների կառուցման ստանդարտները և ներկայացնելով այն ըստ գործառական և տնտեսագիտական դասակարգումների, ինչպես նաև ըստ առանձին ծրագրերի:
Ընդհանուր ծախսերն ըստ բյուջետային տնտեսագիտական դասակարգման բնույթների կարելի է նկարագրել հետևյալ խմբերով.
· Աշխատանքի վարձատրություն և պարգևատրում՝ 247 000; 255 245 և 306 300 հազ. դրամ
· Ծառայությունների և ապրանքների ձեռք բերում՝ 172 295; 171 742,5;  և 182 353,4 հազ. դրամ
· Սուբսիդիաներ և դրամաշնորհներ՝ 632 882,6; 640 063,6 և 643 060  հազ. դրամ
· Նպաստներ՝ 5 750; 5 300 և 5 250 հազ. դրամ
· Այլ ծախսեր՝ 4 350.0; 3 588.0 և 4 630 հազ. դրամ
· Պահուստային միջոցներ  81 349,8; 175 757,3; 212 749,6 հազ դրամ


	
Եղեգնաձոր համայնքի 2027-2029 թթ բյուջեների ընթացիկ և կապիտալ ծախսերի

                        
















Բյուջետային ծախսերի կանխատեսումը ըստ ոլորտների

Կանխատեսվող բյուջետային ծախսերի բաշխման ոլորտային սկզբունքը կայանում է Եղեգնաձոր համայնքի համաչափ զարգացման և ոլորտային ուսումնասիրությունների արդյունքում առաջացած խնդիրների լուծման տեսլականներով, և այն առավել մատչելի ձևով ներկայացված է բյուջետային դասակարգման գործառական խմբերում, մասնավորապես դրանք ըստ բաժինների բաշխված են հետևյալ կերպ.
· Ընդհանուր բնույթի հանրային ծառայություններ համապատասխանաբար՝
359 900; 375 211 և 435 388,4 հազ. դրամ
· Պաշտպանություն՝ 350 00 հազարական դրամ յուրաքանչյուր տարի.
· Հասարակական կարգ, անվտանգություն և դատական գործունեություն՝ 650 հազարական դրամ  յուրաքանչյուր տարի
· Տնտեսական հարաբերություններ՝ 105 200; 101 200 և 264 000 հազ. դրամ
· Շրջակա միջավայրի պաշտպանություն՝ 205 805, 210 405 և 210 405 հազ. դրամ
· Բնակարանային շինարարություն և կոմունալ ծառայություն՝ 46 850; 52 487,5 և 62 750 հազ. դրամ
· Հանգիստ, մշակույթ և կրոն՝ 10 450; 10 450 և 10 900 հազ. դրամ
· Կրթություն՝ 509 922,6; 511 753,6  և 514 750 հազ. դրամ
· Սոցիալական պաշտպանություն՝ 5 300, 5 300 և 5 250 հազ. դրամ
· Հիմնական բաժիններին չդասվող պահուստային ֆոնդեր՝ 81 349,8; 175757,3; և 212 749.6 հազ.դրամ:


Համայնքի բյուջեի կապիտալ ծախսերը
Համայնքում նախատեսվում են 2027-2029 թվականներին իրականացնել հետևյալ ծրագրերը՝
· Ոռոգման համակարգի վերանորոգման և ընդլայնման աշխատանքները կշարունակվեն Եղեգնաձոր, Գլաձոր, Գետափ, Մալիշկա և Վերնաշեն բնակավայրերում:
· Կիրականացվեն ասֆալտապատման և բարեկարգման աշխատանքներ՝ Եղեգնաձոր բնակավայրի Բաղրամյան փողոց, Խանջյան, Իսակով փողոցները իրենց նրբանցքներով, Իսահակյան, Գագարին և Օրբելի փողոցներ.
· Ասֆալտապատման աշխատանքներ Գլաձոր, Գետափ, Մալիշկա և Վերնաշեն բնակավայրերում.
· Գլաձոր բնակավայրի ներհամայնքային 26-րդ փողոցի հատվածի, 23-րդ փողոցի հատվածի և 35-րդ փողոցի սալարկում տուֆ քարով.
· Համայնքի բոլոր բնակաբայրերում փողոցների արտաքին լուսավորության ցանցի կառուցում.
· Եղեգնաձոր, Գլաձոր, Գետափ, Մալիշկա և Վերնաշեն բնակավայրերում գազաֆիկացման աշխատանքների իրականացում.
· Միկոյանի անվան և Մոմիկի անվան զբոսայգիներում նոր սանհանգույցների կառուցում.
· Տանիքների վերակառուցում  Միկոյան, Անդրանիկ.
· Եղեգնաձոր համայնքի Մալիշկա բնակավայրի ջրարբիացման համակարգի կառուցում.

Եղեգնաձոր համայնքի 2027-2029 թթ. բյուջեի գործառական դասակարգում տոկոսային հարաբերությամբ
	
Ընդհանուր բնույթի հանրային ծառայություններ Պաշտպանություն
Տնտեսական հարաբերություններ Շրջակա միջավայրի պաշտպանություն Բնակարանային շինարարություն Առողջապահություն
Հանգիստ, մշակույթ և կրոն
Կրթություն
Սոցիալական պաշտպանություն
Հիմնական բաժիններին չդասվող պահուստաին ֆոնդեր

Եղեգնաձոր համայնքի 2027-2029թթ. կանխատեսվող դեֆիցիտը


2027-2029թթ կանխատեսվող դեֆիցիտի կամ հավելուրդի ֆինանսավորման աղբյուրների կազմում արտացոլված են՝ ներգրավված վարչական մասից ֆոնդային մաս անցնող և հենց ֆոնդային մասում կանխատեսվող բյուջետային միջոցները, ինչպես նաև Եղեգնաձոր համայնքի ենթակայության տակ գտնվող կազմակերպություններում կանոնադրական կապիտալի համալրմանն ուղղվող բյուջետային ելքերը, որի ընդհանուր պատկերով 2027-2029թթ. կանխատեսվող դեֆիցիտը կազմում է 333 400, 192 700 և 362 850 հազ. դրամ:

